cyanic-selkie/wikianc huggingface dataset:
โคเรียนแอร์ไลน์ เที่ยวบินที่ 902
โคเรียนแอร์ไลน์ เที่ยวบินที่ 902 หรือรู้จักกันในชื่อ KAL 902 หรือ KE 902 เป็นเที่ยวบินของโคเรียนแอร์ไลน์ ของเกาหลี เดินทางด้วยเครื่องโบอิง 707 ทะเบียน HL7429 จากปารีส ฝรั่งเศส มุ่งหน้าสู่ท่าอากาศยานนานาชาติกิมโป โซล ประเทศเกาหลีใต้ โดยมีกำหนดแวะพักเติมน้ำมันที่ท่าอากาศยานนานาชาติเทด สตีเวนส์ เมืองแองคอเรจ อะแลสกา สหรัฐอเมริกา เมื่อวันที่ 20 เมษายน พ.ศ. 2521 มีผู้โดยสาร 97 คน ลูกเรือ 12 คน
เครื่องบินมุ่งหน้าไปทางทิศเหนือ ผ่านฐานทัพแคนาดาที่เมืองอเลิร์ท (Alert) ทางตะวันออกเฉียงเหนือของเกาะเอลสเมียร์ ใกล้ขั้วโลกเหนือ จากนั้นจึงปรับเส้นทางบินทางทิศใต้ มุ่งหน้าสู่แองคอเรจ แต่เกิดความผิดพลาดเนื่องจากเครื่องบินไม่ได้ติดตั้งระบบ Inertial navigation system ทำให้นักบินเกิดการหลงทิศ มุ่งหน้าไปทางเมืองมูร์มันสค์ สหภาพโซเวียต (68°58′N 33°5′E﻿) แทนที่จะเป็นเมืองแองคอเรจ (61°13′N 149°53′W)
สหภาพโซเวียตส่งเครื่องบินขับไล่ซู-15 (Su-15) ขึ้นสกัดกั้น และสั่งให้นักบินยิงเครื่องให้ตก (ระบบเตือนภัยของโซเวียตระบุว่าเครื่องบินลำนี้เป็นเครื่องบินสอดแนม โบอิง RC-135 ซึ่งมีแบบแผนใกล้เคียงกับเครื่องโบอิง 707) นักบินซู-15 พยายามแจ้งฐานทัพว่าเครื่องบินนี้เป็นเครื่องบินพลเรือน แต่ฐานทัพยังคงยืนยันคำสั่ง จึงได้ยิงมิสไซล์ R-60 ออกไป 2 ลูก ทำความเสียหายให้กับปีกซ้าย ความดันภายในเครื่องลดลง และมีผู้โดยสารเสียชีวิต 2 คน
40 นาทีถัดมา เวลา 23.05 น. เครื่องบินถูกบังคับให้ลงจอดฉุกเฉินบนทะเลสาบน้ำแข็งโกร์ปิแยร์วิทางทิศใต้ของเมืองมูร์มันสค์ ใกล้ชายแดนฟินแลนด์ และได้รับการช่วยเหลือจากหน่วยกู้ภัยของโซเวียต ผู้โดยสารทั้งหมดถูกกักตัวเป็นเวลาสองวันจึงได้รับการปล่อยตัว โดยสารเครื่องบินแพนแอมจากมูร์มันสค์ ไปเฮลซิงกิ และต่อเที่ยวบินไปกรุงโซลในที่สุด
อัครมหาวิหารนักบุญยอห์น ลาเตรัน
อัครมหาวิหารนักบุญยอห์น ลาเตรัน ในพระสันตะปาปา (Arcibasilica Papale di San Giovanni in Laterano) หรือรู้จักกันทั่วไปในชื่อ มหาวิหารนักบุญยอห์น ลาเตรัน (Basilica di San Giovanni in Laterano) หรือเรียกอย่างสั้นว่า มหาวิหารลาเตรัน เป็นมหาวิหารเอกในกรุงโรมและเป็นอาสนวิหารประจำตำแหน่งมุขนายกแห่งกรุงโรม นับเป็นมหาวิหารที่เก่าแก่ที่สุดและมีตำแหน่งสูงสุดในบรรดามหาวิหารเอกทั้งสี่แห่งในกรุงโรม และมีสถานะเป็นโบสถ์แม่ของโบสถ์ทั้งปวงในคริสตจักรโรมันคาทอลิก
อัครมหาวิหารนักบุญยอห์น ลาเตรัน เป็นมหาวิหารที่เก่าแก่มากที่สุดและมีความอาวุโสสูงสุดในบรรดามหาวิหารเอกทั้งสี่ในพระสันตะปาปาซึ่งทั้งหมดตั้งอยู่ในโรม มีลำดับศักดิ์อยู่เหนือแม้กระทั่งมหาวิหารนักบุญเปโตร และเป็นเพียงอาสนวิหารเพียงแห่งเดียวในโลกที่มีฐานะเป็น อัครมหาวิหาร และเนื่องจากเป็นอาสนวิหารที่เก่าแก่ที่สุด จึงได้รับการยกย่องให้เป็นอาสนวิหารแม่ของศาสนจักรโรมันคาทอลิก หัวหน้าพระคนบัจจุบันคือ พระคาร์ดินัลอากอสตีโน วัลลี ซึ่งเป็นคาร์ดินัลใหญ่แห่งมุขมณฑลโรม ในขณะที่ประธานาธิบดีฝรั่งเศสเป็นแคนันกิตติมศักดิ์ (honorary canon) ประจำมหาวิหารฯ โดยตำแหน่ง ซึ่งตำแหน่งแคนันกิตติมศักดิ์นี้เป็นตำแหน่งที่สืบทอดในหมู่ประมุขแห่งฝรั่งเศสมาตั้งแต่สมัยของพระเจ้าอ็องรีที่ 4 แห่งฝรั่งเศส
ด้านหน้าบริเวณทางเข้า มีศิลาจารึกเป็นภาษาละตินขนาดใหญ่ว่า Clemens XII Pont Max Anno V Christo Salvatori In Hon SS Ioan Bapt et Evang ซึ่งแปลอย่างย่อได้ว่า "สมเด็จพระสันตะปาปาเคลเมนต์ที่ 12 ในปีที่ 5 แห่งสมณสมัย ได้ทรงอุทิศอาคารหลังนี้แก่พระคริสต์เจ้าผู้ช่วยให้รอด เพื่อเป็นเกียรติแก่นักบุญยอห์นผู้ทำพิธีล้างและนักบุญยอห์นผู้นิพนธ์พระวรสาร" หรือมีความหมายก็คือ เดิมที มหาวิหารแห่งนี้ถูกสร้างขึ้นเพื่ออุทิศให้แก่พระเยซู และในหลายศตวรรษต่อมาก็ประกาศร่วมอุทิศให้แก่นักบุญยอห์นทั้งสอง คือยอห์นผู้ให้บัพติศมาและยอห์นผู้นิพนธ์พระวรสาร
อัครมหาวิหารฯ ตั้งอยู่ในกรุงโรม แต่อยู่นอกเขตแดนของนครรัฐวาติกันประมาณ 4 กิโลเมตรไปทางตะวันออกเฉียงเหนือ แม้จะไม่ได้อยู่ในวาติกัน แต่อัครมหาวิหารแห่งนี้มีสิทธิสภาพนอกอาณาเขตในฐานะสมบัติของสันตะสำนัก จากผลของสนธิสัญญาลาเตรัน ค.ศ. 1929 ระหว่างสันตะสำนักวาติกันกับรัฐบาลอิตาลี
รายชื่อตัวละครในเรื่อง ผู้พิทักษ์สลับขั้ว
เซโน นัตสึรุ
ให้เสียงโดย อิโนะอุเอะ มารินะ ในเรื่อง เขาเป็นนักเรียนชายมัธยมปลายชั้นปีที่ 2 ในโรงเรียนมัธยมปลายเซย์เท็ตสึ ผู้ไม่ค่อยมีดวงเรื่องผู้หญิง (คบกับใครเป็นได้แค่เพื่อน) ผลการเรียนก็กลาง ๆ เขาแอบชอบ ซากุระ คาเอเดะ หนึ่งในสองสาวงาม (ตอนหลังมีนัตสึรุหญิงด้วยเลยเป็นสาม) ประจำโรงเรียนมาตั้งแต่สมัยม.ต้นแล้ว เขาถูกกำหนดโดยผู้ดำเนินการให้เป็นแคมเฟอร์สีฟ้า สาย Zauber (สายเวทมนตร์) แต่เนื่องจาก แคมเฟอร์ จะต้องเป็นผู้หญิงเท่านั้น ทำให้เวลาเปลี่ยนร่างเป็นแคมเฟอร์ เขาจะต้องกลายเป็นผู้หญิง ซึ่งในช่วงแรก ๆ เขายังไม่ค่อยชินกับการเปลี่ยนร่างของตัวเองเท่าไหร่นัก จึงมักจะเปลี่ยนร่างโดยไม่ตั้งใจอยู่บ่อย ๆ (แต่หลังจากที่ได้ปะทะกับ มิโคโตะ แล้วทำให้เขาเริ่มสามารถเปลี่ยนร่างได้ดั่งใจ) ต่อมาเขากับอาคาเนะร่วมมือกันปราบชิสุคุลงได้ทำให้ชิสุคุตัดสินใจ (แกมบังคับ) ให้เขาย้ายเข้ามาเรียนในฝั่งหญิง (เพราะคาเอเดะเริ่มตามหานัตสึรุหญิงจนเริ่มมีข่าวลือหนาหูขึ้นเรื่อย ๆ) ทำให้เขาโด่งดังในร่างของผู้หญิงจนได้เป็นหนึ่งในสาวงามประจำโรงเรียน นอกจากนี้ด้วยความที่เป็นคนที่หัวทึบเข้าขั้นร้ายแรงทำให้บางครั้งเขาต้องเจอเรื่องปวดหัวบ่อย ๆ ซึ่งเจ้าตัวมักไม่รู้ตัวเลยซักนิดว่าตัวเองนั่นแหละคือต้นเหตุของเรื่องนั้น ๆ
มิชิม่า อาคาเนะ
ให้เสียงโดย โฮริเอะ ยูอิ เจ้าหน้าที่ประจำห้องสมุดของโรงเรียนเธอเป็น แคมเฟอร์สีฟ้าเหมือนกับ นัตสึรุ ปรกติเธอจะเป็นคนขี้อายมากมักจะพูดด้วยน้ำเสียงที่ไม่ค่อยเชื่อมั่นในตัวเองเท่าไหร่นักแต่เมื่อเปลี่ยนเป็นแคมเฟอร์แล้ว เธอจะพูดจาโผงผาง ชอบหาเรื่อง เจ้าคิดเจ้าแค้น เธอเป็นแคมเฟอร์สาย Gewehr ใช้ปืนพก 1911 .45 หนึ่งกระบอก นอกจากนี้ หล่อนมักคิดว่า นัตสึรุเป็นชายหนุ่มคนแรกที่เธอจะสานสัมพันธ์ด้วย ทำให้เธอนั้นมักจะอารมณ์เสียเวลาที่นัตสึรุ พูดถึงผู้หญิงคนอื่น (โดยเฉพาะคาเอเดะ)
ซังโก ชิสุกุ
ให้เสียงโดย คาโอริ นะซุกะ ประธานสภานักเรียนและหนึ่งในสามสาวงามของโรงเรียนมัธยมเซย์เท็ตสึ เธอเป็นนักเรียนดีเด่น และ เป็นคนที่สมบูรณ์แบบในหลาย ๆ ด้าน ทำให้เธอได้รับการเคารพและยำเกรงจากนักเรียนในโรงเรียนทุกคน (ยกเว้นคาเอเดะที่รู้จักกันตั้งแต่เด็ก ๆ) นอกจากนี้เธอเป็นแคมเฟอร์สีแดง สาย Schwert (แต่เป็นโซ่ติดใบมีด) ในตอนแรกเธอต่อสู้กับแคมเฟอร์สีฟ้าเพื่อที่จะรู้จุดประสงค์ของผู้ดำเนินการ (โมเดเรเตอร์) แต่พอแพ้ให้กับพวกนัตสึรุเธอก็สงบศึกกับเขาและเริ่มสนใจในตัวนัตสึรุ หล่อนมีลักษณะเป็นคนเหลี่ยมจัด ชอบล้อเล่นและมักจะรู้เท่าทันคนอื่นอยู่เสมอ (โดยเฉพาะกับนัตสึรุ)
คอนโด มิโคโตะ
ให้เสียงโดย คานะ อะสึมิ เพื่อนสมัยเด็กของนัตสึรุ (อ่อนกว่านัตสึรุอยู่หนึ่งปี) มีนิสัยร่าเริงได้ตลอดเวลาและชอบแกงกะหรี่เป็นพิเศษ เธอมักใช้ชีวิตในต่างประเทศเพราะพ่อแม่ของเธอเป็นนักโบราณคดี เธอรู้สึกกับนัตสึรุ มากกว่าเป็นแค่พี่ชายข้างบ้าน ทำให้เธอกังวลเกี่ยวกับความสัมพันธ์ระหว่างเขากับสาวที่มีชื่อเดียวกับเขา (นัตสึรุร่างหญิง) แต่หลังจากที่ได้ต่อสู้กับ อาคาเนะ และ ชิสุคุ ในฐานะแคมเฟอร์ เธอจึงรู้ว่านัตสึรุเป็นแคมเฟอร์เหมือนเธอแต่แค่คนละฝั่งกัน การที่เธอมาเป็นแคมเฟอร์ได้เพราะเธอได้ตุ๊กตาสัตว์น้อยเครื่องในมาหลังจากที่ดูการประกวดมิสโรงเรียนในงานเทศกาลของโรงเรียน โดยเธอเป็นแคมเฟอร์สีแดง สาย Schwert อาวุธคือ ดาบคาตานะ
ซากุระ คาเอเดะ
ให้เสียงโดย เมกุมิ นาคาจิม่า เพื่อนสมัยเด็กของชิสุคุ และเป็นหนึ่งในสามสาวงามของโรงเรียนมัธยมเซย์เท็ตสึ เธอเป็นคนชอบของประหลาด ๆ โดยเฉพาะเหล่าสัตว์น้อยเครื่องใน เธอหลงรักนัตสึรุในร่างผู้หญิงมาก และมักจะหาเรื่องเพื่อเข้ามาใกล้ชิดเขาเป็นประจำ ทำให้มีเรื่องกระทบกระทั่งกับมิชิม่า อาคาเนะอยู่บ่อย ๆ ในตอนหลังเธอจะเริ่มเปิดเผยตัวตนที่แท้จริงออกมาโดยเธอจะเป็นคนคอยสั่งการแคมเฟอร์สีขาวหรือก็คือโมเดเรเตอร์นั่นเอง
ผู้ส่งสาร
บทบาทของผู้ให้ความช่วยเหลือผู้ที่ถูกเลือกเป็นส่วนใหญ่ โดยมีหน้าที่บอกให้เข้าใจกฎระเบียบและกลไกในการการต่อสู้ ของแคมเฟอร์
กระต่ายคว้านท้องสีดำ
ให้เสียงโดย ยูคาริ ทามุระ ผู้ส่งสารถึงอาคาเนะ มีเลือดไหลที่ตาซ้าย มีเอกลักษน์คือเสียงเหมือน ทามูระ ยูคาริ แต่ออกจะปากเสียหน่อย ๆ
แมวป่าที่โดนไฟฟ้าช็อต
ให้เสียงโดย มิซุกิ นานะ ผู้ส่งสารถึง ชิสุคุ รูปร่างเหมือนแมวป่าที่ถูกไฟฟ้าช็อต มันจะรู้สึกสนุกสนานเมือได้ดู ฮันชิน ไทเกอร์ เบสบอล เกม
สุนัขที่ผูกคอตาย
ให้เสียงโดย มามิโกะ โนโตะ ผู้ส่งสารถึง มิโคโตะ รูปร่างเหมือนสุนัขที่ถูกผูกคอตาย พูดเสียงเล็กแหลม มันจะรู้สึกสนุกทุกครั้งที่ดู แรร์ คอมเมอร์เชียล
สิงโตผู้ที่ถูกเผาทั้งเป็น
ให้เสียงโดย เคนจิ อุทสึมิ
ลูวิส แฮมิลตัน
เซอร์ ลูวิส คาร์ล เดวิดสัน แฮมิลตัน (Sir Lewis Carl Davidson Hamilton; เกิด 7 มกราคม ค.ศ. 1985) เป็นนักแข่งรถชาวบริติช ปัจจุบันแข่งรถฟอร์มูลาวันให้กับเมอร์เซเดส
เมื่ออายุได้ 10 ปี แฮมิลตันเข้าหาหัวหน้าทีมแม็กลาเรน รอน เดนนิส ที่งานรางวัลออโตสปอร์ตปี 1995 และบอกกับเขาว่า "ผมต้องการแข่งรถให้กับคุณ สักวันหนึ่ง" หลังจากนั้น 3 ปี เขาได้เซ็นสัญญากับแม็กลาเรนและเมอร์เซเดส-เบนซ์ สู่โครงการสนับสนุนนักแข่งรุ่นใหม่ หลังจากที่เขาชนะการแข่งขัน British Formula Renault Championship, Formula Three Euroseries และ GP2 ก็เป็นหนทางสู่การแข่งขันอาชีพ เขาเป็นนักแข่งรถสูตรหนึ่งทีมแม็กลาเรนในปี ค.ศ. 2007 เข้าแข่งรถสูตรหนึ่งครั้งแรกหลังจากที่บอกเดนนิส 12 ปีให้หลัง และด้วยความที่เขาเป็นลูกครึ่งผสมเชื้อชาติ มีพ่อเป็นคนดำ มีแม่เป็นคนขาว แฮมิลตันจึงมักถูกเรียกว่าเป็น "นักแข่งรถสูตรหนึ่งผิวดำคนแรก"
ในฤดูกาลแรกของการแข่งรถสูตรหนึ่งของแฮมิลตัน ได้สร้างสถิติหลายสถิติ จบลงด้วยตำแหน่งที่ 2 ของการแข่งขันรถสูตรหนึ่งปี 2007 ตามหลัง 1 แต้มหลังคิมิ ไรโคเนน เขายังเป็นแชมป์โลกในฤดูกาลถัดมา นำหน้าฟิลิเป้ มาสซ่า 1 คะแนน
หลังจากที่เพื่อนร่วมทีม นิโก้ รอสเบริก ได้ประกาศริไทล์อย่างกระทันหันภายหลังการคว้าแชมป์โลกฟอร์มูล่าวันประเภทนักขับในปี2016
ในปี2017 ได้เพื่อนร่วมทีมใหม่ ได้แก่"วัททารี่ บอสทาส"ที่ย้ายมาจากวิลเลี่ยมเรซซึ่ง มาเป็นคู่หูในทีมเมอร์เซเดส
หัสวีร์ ภัคพงษ์ไพศาล
หัสวีร์ ภัคพงษ์ไพศาล (เกิด 21 สิงหาคม พ.ศ. 2540) ชื่อเล่น เข้ม เป็นนักแสดงชาวไทย สังกัดช่อง 7 เอชดี เริ่มเข้าสู่วงการบันเทิงได้รับการติดต่อจากโมเดลลิ่งโดยการชักชวนการแคสติ้งการเป็นนักแสดงได้รับโอกาสร่วมแสดงละครซีรีส์ ปาฏิหาริย์รัก ในฐานะนักแสดงรับเชิญและมีผลงานแจ้งเกิดในบทพระเอกในละครเย็นเรื่องแรกในละครเรื่อง ไฮโซสะออน ตามด้วย จ้าวสมิง ผลงานภาพยนตร์และมิวสิกวิดีโอ เป็นต้น
ประวัติ
หัสวีร์ เกิด 21 สิงหาคม พ.ศ. 2540 ที่จังหวัดบึงกาฬ เขาเป็นบุตรคนที่ 2 มีพี่สาวหนึ่งคน จบโรงเรียนมัธยมที่จังหวัดบึงกาฬ (ขณะนั้นคืออำเภอบึงกาฬ จังหวัดหนองคาย) จบการศึกษาระดับปริญญาตรีคณะนิเทศศาสตร์ มหาวิทยาลัยธุรกิจบัณฑิตย์
หัสวีร์เริ่มเข้าสู่วงการบันเทิงจากการติดต่อจากโมเดลลิ่งโดยมีการชักชวนแคสติ้งการเป็นนักแสดงและได้รับโอกาสร่วมแสดงละครซีรีส์ ปาฏิหาริย์รัก ในฐานะนักแสดงร่วมรับเชิญภายหลังเขาได้มีการลงนามปากกาสัญญาในฐานะนักแสดงในสังกัดช่อง 7 เอชดี มีผลงานละครเรื่อง ไฮโซสะออน, จ้าวสมิง ซึ่งสามารถทำเรตติ้งละครสูงได้ในลำดับต้นๆ ของปีนั้น
ในปี พ.ศ. 2562 หัสวีร์มีผลงานละครเรื่อง หัวใจลูกผู้ชาย แสดงคู่กับ ทิสานาฏ ศรศึก ในบทบาท "นพ" ได้รับคำชื่นชมเรื่องการแสดงในบทบาทที่ดราม่าแอคชั่น ตามด้วยละครแนวแอ็คชั่นเรื่อง ตะกรุดโทน ที่เพียงออกอากาศตอนแรกก็ได้เรตติ้งสูงถึง 7.7 และในช่วงที่ละครออกอากาศก็ได้รับความสนใจ และคำชมในพัฒนาการแสดงมากขึ้นเรื่อยๆ
หัสวีร์ได้รับโอกาสร่วมแสดงภาพยนตร์เรื่อง รักนะซุปซุป ตามด้วยละครแนวสืบสวนสอบสวน จากค่ายปรากฏการณ์ดี เรื่อง ตะวันอาบดาว ได้ผลตอบรับที่ดีมาก โดยมีเรตติ้งสูงเป็นอันดับ 3 ของปี และตามด้วยผลงานที่สร้างปรากฏการณ์ครั้งใหม่ละครเรื่อง โซ่เวรี ในบทบาทของ "ปรินทร์" ทำให้เขาเป็นที่รู้จักและมีชื่อเสียงมากขึ้นอย่างรวดเร็ว มีกระแสนิยมทั้งในและต่างประเทศ  ตามมาด้วยผลงานมิวสิกวิดีโอเพลง  "คำถามจากคนเก่า" และมีผลงานโฆษณากาแฟเบอร์ดี้ร่วมกับ มุกดา นรินทร์รักษ์ ที่ได้กระแสคู่ขวัญต่อยอดมาจากละคร รวมถึงได้แสดงคู่กันอีกครั้งในละครเรื่อง เขยบ้านไร่สะใภ้ไฮโซ ที่ได้รับการตอบรับที่ดีจากผู้ชมเช่นกัน หัสวีร์ได้มีผลงานหลากหลายต่อมา ทั้งละครเรื่อง เผาขน, ชาติพยัคฆ์คมนักเลง ขณะนี้กำลังถ่ายทำละครคู่กับนางเอกซุปเปอร์สตาร์ พัชราภา ไชยเชื้อ และพระเอกตลอดกาล เจษฎาภรณ์ ผลดี ในเรื่อง ลมพัดผ่านดาว และกำลังจะเปิดกล้องเรื่อง เมืองแก้ว คู่กับ ปภาวดี ชาญสมร
นอกจากงานด้านละคร หัสวีร์ยังได้เล่นหนังสั้นและมิวสิกวิดีโอเพลง "รักคนผิด" ของลาบานูน และได้เป็นแบรนด์แอมบาสเดอร์และพรีเซ็นเตอร์ของสินค้าหลากหลาย ได้แก่ อีซีมันนี่, เบอร์ดี้3in1โรบัสต้า, ดิออกไซม์ และผลิตภัณฑ์เวชสำอางชั้นนำจากฝรั่งเศส Alphascience เป็นต้น นอกจากนี้หัสวีร์ยังเป็นเจ้าของผลิตภัณฑ์ K-Protein ที่ทำร่วมกับ ยศวรรธน์ ทะวาปี และสันติราษฏร์ กุลนพเกียรติ์ ในนามผลิตภัณฑ์ของ KUB Thailand และน้ำปลาร้า "เข้มข้น" ที่เป็นเจ้าของสูตรและผลิตเองในครอบครัวอีกด้วย
โตโยต้า ไฮเอซ
โตโยต้า ไฮเอซ เป็นรถตู้รุ่นหนึ่งที่ผลิตโดย โตโยต้า บริษัทผลิตรถยนต์สัญชาติญี่ปุ่น
โตโยต้า ไฮเอซ เริ่มผลิตครั้งแรกใน พ.ศ. 2510 แต่เริ่มเป็นที่รู้จักในประเทศไทยใน พ.ศ. 2525 และได้รับความนิยมสูงขึ้นเป็นลำดับ จนปัจจุบัน ไฮเอซได้รับความนิยมอย่างสูงในวงการรถตู้ในธุรกิจขนส่ง ทั้งขนส่งมวลชนและขนส่งพัสดุ ในต่างประเทศ ไฮเอซเป็นรถเพื่อการพาณิชย์ที่ผลิตรถในหลายรูปแบบ ทั้งรถตู้ธรรมดา, รถตู้หลังคาสูง, รถเอนกประสงค์ (MPV), รถกระบะ, รถมินิบัส หรือแม้แต่รถบ้าน
แต่ในประเทศไทยในปัจจุบัน มีไฮเอซเข้ามาขายเพียง 3 รูปแบบ คือรถตู้ รถตู้หลังคาสูง และรถตู้ระดับวีไอพี แต่เพื่อความชัดเจน โตโยต้าประเทศไทย ได้เปลี่ยนชื่อรถตู้ทั้ง 3 รูปแบบให้แตกต่างกัน คือ รถตู้ ใช้ชือไฮเอซตามเดิม, รถตู้หลังคาสูง ใช้ชื่อ คอมมิวเตอร์ (Toyota Commuter), และรถตู้ระดับวีไอพี ใช้ชื่อ มาเจสตี้ (Toyota Majesty) แต่ทั้ง 3 รุ่นนี้ แท้จริงแล้ว เป็นรุ่นเดียวกัน คือ โตโยต้า ไฮเอซ เพียงแต่แตกต่างในเรื่องระดับความหรูหราและราคา
ปัจจุบัน โตโยต้า ไฮเอซ มีวิวัฒนาการตามช่วงเวลาแบ่งได้ 6 รุ่น ดังนี้
ยุทธการที่อุฮุด
สงครามอุฮุด (غَزْوَة أُحُد Ġazwat 'Uḥud) คือสงครามหนึ่งที่เกิดขึ้นบริเวณภูเขาอุฮุด ซึ่งอยู่ทางทิศตะวันตกเฉียงใต้ของประเทศซาอุดิอาราเบีย เป็นสงครามที่เกิดขึ้นระหว่างกองทัพมุสลิมแห่งมะดีนะฮ์ โดยมีแม่ทัพคือท่านศาสดามุฮัมมัดแห่งศาสนาอิสลาม กับกองทัพแห่งเมืองมักกะฮ์ โดยมีแม่ทัพคืออบูซุฟยาน สงครามอุฮุดนับเป็นสงครามครั้งที่สองที่เกิดขึ้นระหว่างกองทัพแห่งเมืองมักกะฮ์กับชาวมุสลิมหลังจากสงครามบะดัรที่เกิดขึ้นในปีฮิจเราะฮ์ศักราชที่สอง หรือประมาณปีคริสต์ศักราชที่ 624
โตโยต้า ไฮเอซ
รุ่นที่ 1 (พ.ศ. 2510 - 2520)
โตโยต้า ไฮเอซ รุ่นแรก มีรหัสตัวถัง H10 มีตัวถังอยู่ 2 แบบ คือ รถบรรทุก 4 ล้อ และรถตู้ มีทั้งแบบ Van,Commuter มักถูกใช้เป็นรถสำหรับงานหนัก เช่น รถแคมเปอร์แวน (รถตู้สำหรับลุยป่าและจอดรถตั้งแคมป์ คล้ายรถ RV), รถสาธารณะ (ขนส่งมวลชน) และอื่นๆ โดยในช่วงนั้น สามารถพบเห็นได้มากในแถบยุโรปและแอฟริกา แต่ด้วยความที่ทำงานหนัก ทำให้ในปัจจุบัน ไฮเอซรุ่นแรกนี้ดูจะอยู่ในสภาพที่ใช้การไม่ได้แล้วเป็นส่วนใหญ่ มีน้อยมากที่ยังสามารถพบเห็นได้บนถนน แม้แต่ในประเทศที่เคยมีรถรุ่นนี้วิ่งอย่างชุกชุมก็ตาม
ยุทธการที่อุฮุด
ชื่อสงคราม
สาเหตุการตั้งชื่อภูเขาว่า "อุฮุด" บางทัศนะกล่าวว่า เพราะภูเขาลูกดังกล่าวตั้งอยู่โดดเดี่ยวโดยไม่ติดกับภูเขาลูกอื่นที่ตั้งอยู่ ณ ตำบลอุฮุด และบางทัศนะมีความเชื่อว่า สาเหตุที่ภูเขาดังกล่าวถูกเรียกว่าอุฮุด เพราะท่านศาสดามุฮัมหมัด (ศ็อลฯ) ซึ่งมีความรักและเข้าใจยังความเป็นหนึ่งเดียวแห่งพระผู้เป็นเจ้า เลยเรียกภูเขานี้ว่า อุฮุด
โตโยต้า ไฮเอซ
รุ่นที่ 2 (พ.ศ. 2520 - 2525)
โตโยต้า ไฮเอซ รุ่นที่ 2 มีรหัสตัวถัง H20-H40 ได้รับการออกแบบให้มีความลู่ลมมากขึ้น และในรุ๋นนี้ได้มีการเพิ่มตัวถัง Wagon เข้าไปในสายการผลิต มีเครื่องยนต์ทั้งแบบเบนซิน 1.6 ลิตร 12R-J,2.0 ลิตร 18R-J และเครื่องยนต์ดีเซล 2.2 ลิตร L มีการเพิ่มตัวถังแบบรถบรรทุก รถตู้หลังคาสูงเข้าไปด้วย ในวงการรถไทย มักเรียกไฮเอซรุ่นที่ 2 นี้ว่า "โฉมหัวแตงโม"
ยุทธการที่อุฮุด
ช่วงเวลาของสงคราม
นักประวัติศาสตร์มุสลิมได้บันทึกช่วงเวลาของสงครามอุฮุดเอาไว้ เกิดขึ้นเมื่อ วันเสาร์ที่ 7 เดือนเชาวาล ปีฮิจเราะฮ์ศักราชที่ 3 ซึ่งตรงกับวันที่ 23 เดือนมีนาคม ค.ศ. 625
วงศ์ปลาหมอช้างเหยียบ
มีลักษณะสำคัญ คือ มีรูปร่างแบนข้างมากเป็นรูปไข่หรือวงรี เกล็ดสาก เส้นข้างลำตัวขาดตอนแบ่งออกเป็น 2 ส่วน มีปากเล็ก มุมปากยาวถึงนัยน์ตา ดวงตากลมโต หนังขอบกระดูกแก้มติดต่อกันถึงส่วนใต้ปาก ริมกระดูกแก้มชิ้นกลางเป็นหนามแหลม 2 ชิ้น
โตโยต้า ไฮเอซ
รุ่นที่ 3 (พ.ศ. 2525 - 2532)
โตโยต้า ไฮเอซ รุ่นที่ 3 มีรหัสตัวถัง H50 รุ่นนี้ มีตัวถังใหญ่ขึ้น  มีขนาดลูกสูบตั้งแต่ 2.0-2.5 มีทั้งขับเคลื่อนสองล้อและขับเคลื่อนสี่ล้อ (แบบขับเคลื่อนสี่ล้อมีในเฉพาะญี่ปุ่น) โฉมนี้เริ่มเป็นที่รู้จักในประเทศไทยมากขึ้น รถตู้ไฮเอซเริ่มพบเห็นในเมืองไทยมากขึ้น รวมทั้งยังมีการผลิตรถไฮเอซในตัวถังแบบรถบรรทุกขนาดเล็ก ซึ่งดูจะเป็นรุ่นเดียวที่ไฮเอซแบบรถบรรทุกจะประสบความสำเร็จ หลังจากเลิกผลิตรุ่นนี้ไปแล้ว รถบรรทุกของไฮเอซก็เริ่มเสื่อมความนิยม จนต้องเลิกผลิตไป
รุ่นที่ 4 (พ.ศ. 2532 - 2547)
โตโยต้า ไฮเอซ รุ่นที่ 4 มีรหัสตัวถัง H100 มักถูกเรียกว่า "โฉมหัวจรวด" รุ่นนี้เป็นที่รู้จักในสังคมไทยอย่างกว้างขวาง ทั้งแบบไฮเอซและคอมมิวเตอร์ ซึ่งยังสามารถพบเห็นได้มากในท้องถนนปัจจุบัน โดยมักใช้เป็นรถขนส่งมวลชน เช่น รถโรงเรียน รถตู้ขนส่งมวลชน รถตู้ของบริษัทนำเที่ยว ฯลฯ ไฮเอซรุ่นนี้ มีขนาดลูกสูบตั้งแต่ 2.0 - 3.0 ลิตร ได้แก่ เครื่องยนต์เบนซิน:1RZ,1RZ-E,2RZ-E,1TR-FE เครื่องยนต์ดีเซล: 2L,2L-TE,3L,5L,1KZ-TE (แต่ในประเทศไทย ส่วนใหญ่จะเป็นดีเซล) มีทั้งขับเคลื่อนสองล้อหลังและสี่ล้อ
ยุทธการที่อุฮุด
เหตุการณ์ก่อนสงคราม
ท่านอับบาสบุตรชายของอับดุลมุฏฏอลิบ ซึ่งเป็นอาของนบีมุฮัมหมัด (ศ็อล) ได้เขียนจดหมายถึงความพร้อมของกองทัพกุเรชที่จะทำสงครามกับชาวมุสลิมแก่ท่านนบีมุฮัมหมัด(ศ็อล) และอุบัย บิน กะอ์บฺได้มอบจดหมายดังกล่าวแก่ท่านนบี(ศ็อล) ณ มัสญิดนะบะวีย์
วงศ์ปลาหมอช้างเหยียบ
มีเพียงสกุลเดียว คือ Pristolepis
โตโยต้า ไฮเอซ
รุ่นที่ 4 (พ.ศ. 2532 - 2547)
เป็นที่สังเกตว่า ไฮเอซรุ่นที่ 4 สามารถขายได้นานเป็นประวัติการณ์ของไฮเอซ โดยที่สามารถขายได้นานถึง 15 ปี ก่อนจะเปลี่ยนโฉม แสดงให้เห็นถึงความสามารถในการออกแบบ และการปรับโฉมเล็กน้อยให้เข้ากับยุคสมัย จนทำให้สามารถขายได้นานที่สุดในประวัติศาสตร์ของไฮเอซ
ยุทธการที่อุฮุด
เหตุการณ์ก่อนสงคราม
ศึกสงครามได้ถูกบันทึกเอาไว้มากมายโดยบรรดาสาวกศาสนทูตแห่งอิสลาม ชาวอันศอรบางส่วนต้องการที่จะตั้งฐานทัพที่เมืองมะดีนะฮ์เพื่อปกป้องเมืองร่วมกับ อับดุลลอฮ์ บิน อุบัย ทว่าบรรดาคนหนุ่มแห่งมุฮาญิรีนต้องการเคลื่อนกองทัพของมุสลิมออกจากเมืองมะดีนะฮ์ และทำสงครามกับศัตรูที่นอกเมือง ด้วยเหตุนี้ท่านนบี (ศ็อลฯ) จึงตัดสินใจตามเสียงข้างมาก และนำกองทัพออกจากมะดีนะฮ์เพื่อทำสงคราม
โตโยต้า ไฮเอซ
รุ่นที่ 5 (พ.ศ. 2547 - 2562)
โตโยต้า ไฮเอซ รุ่นที่ 5 มีรหัสตัวถัง H200 เป็นรุ่นปัจจุบันของไฮเอซ เปิดตัวในช่วงต้นปี พ.ศ. 2548 มีเครื่องยนต์ขนาด 2.0 ลิตร-3.0 ลิตร คือ 1TR-FE 2.0 ลิตร 2TR-FE 2.7 ลิตร 1KD-FTV 3.0 ลิตร 2KD-FTV 2.5 ลิตร แต่ในประเทศไทย เข้ามา 2 แบบ คือ เครื่องเบนซิน 2TR-FE 4 สูบแถวเรียง DOHC 16 วาล์ว VVT-i 2,694 ซีซี ในรุ่นเวนจูรี และ 1KD-FTV (I/C) 4 สูบ DOHC 16 วาล์ว เทอร์โบอินเตอร์คูลเลอร์ 2,982 ซีซี ในรุ่นคอมมิวเตอร์ ไฮเอซ และเวนจูรี มีแบบขับเคลื่อนสองล้อและแบบขับเคลื่อนสี่ล้อ
วงศ์ปลาหมอช้างเหยียบ
จำแนกออกได้ทั้งหมด 6 ชนิด
ยุทธการที่อุฮุด
เหตุการณ์ก่อนสงคราม
เมื่อกองทัพมุสลิมออกจากเมืองมะดีนะฮ์ อับดุลลอฮ์ บิน อุบัย และพรรคพวกของเขาได้มุ่งหน้ากลับสู่เมืองมะดีนะฮ์ และเมื่อเข้าสู่สงคราม ท่านนบีมุฮัมหมัด (ศ็อล) ได้แบ่งพลธนูของเป็นสองกองรวม 50 นาย โดยให้ประจำการบนเนินเขา และให้อับดุลลอฮ์ บิน ญุบัยร์เป็นคนสั่งการอีกทอดหนึ่ง ซึ่งได้กำชับว่าแก่พลธนูว่า ห้ามละทิ้งและออกจากเนินเขาเป็นอันขาด. บ้างกล่าวว่ากองทัพของมุสลิมมีถึง 700 ถึง 1,000 นาย
โตโยต้า ไฮเอซ
รุ่นที่ 5 (พ.ศ. 2547 - 2562)
ไฮเอซรุ่นนี้ ได้รับการตกแต่งให้ภายในมีความหรูหรา สะดวกสบาย ได้รับกระแสตอบรับอย่างดี โดยเฉพาะในภาคการขนส่งมวลชนและการท่องเที่ยว อย่างไรก็ตาม หลังการเปิดตัวได้ระยะหนึ่ง ก็พบว่า ทั้งไฮเอซและคอมมิวเตอร์ ยังมีจุดอ่อนในเรื่องระบบการป้องกันการโจรกรรม ผู้ต้องหาคดีโจรกรรมรถที่ถูกจับได้หลายคนยอมรับว่า ไฮเอซเป็นรถที่ขโมยได้ง่าย และขายได้ราคาสูงในตลาดมืด ต่างจากรถสปอร์ตหรูหราราคาแพง ที่ขโมยยากกว่า ในประเทศญี่ปุ่น ไฮเอซเป็นรถที่ถูกขโมยมากที่สุดในประเทศญี่ปุ่น
ยุทธการที่อุฮุด
บทสรุปของสงคราม
อบูอามิร เอาซีย์ ผู้ลี้ภัยสู่เมืองมักกะฮ์เป็นบุคคลแรกที่เริ่มเข้าสู่สนามรบ ซึ่งการสู้รบเป็นไปในรูปแบบตัวต่อตัว สุหัยล์ บิน อัมร์(ทหารชาวมุสลิม) ต่อสู้กับ อบูอามิร, อะลี บิน อบีฏอลิบ (ทหารชาวมุสลิม) ต่อสู้กับ ฏออลหะฮ์ บิน อบีฏอลหะฮ์และซุบัยร์ บิน อะวาม (ทหารชาวมุสลิม) ต่อสู้กับ ซัยด์ บิน สะอาด และทหารทั้งสามท่านจากกองทัพของมุสลิมได้รับชัยชนะ ท่านฮัมซะฮ์ อาของท่านนบี ผู้เป็นจอมทัพของชาวมุสลิม ถูกลอบทำร้ายในสงครามโดยวะชีย์ ผู้เป็นบ่าวรับใช้นางฮินด์ พลทหารม้าของกองทัพอบูซุฟยานก็พ่ายให้กับกองทัพมุสลิม จนทำให้นักรบของชาวกุเกชแห่งมักกะฮ์เกิดความกังวล และเกิดความกลัวขึ้น จนทัพแตก และสงครามมีทีท่าว่ากองทัพมุสลิมจะมีชัย จนทำให้พลธนูที่ถูกกำชับไว้ว่าห้ามละทิ้งฐานที่มั่นและให้ประจำการอยู่บนเนินเขา ต้องสละที่มั่นของตนเพื่อเร่งรีบรวบรวมทรัพย์สินสงครามจากผู้พ่ายแพ้ จนทำให้คอลิด บิน วะลีดมองเห็นถึงเหตุการณ์ของชาวมุสลิม และเล็งเห็นถึงการละทิ้งที่มั่นพลธนูของกองทัพมุสลิม จึงสั่งกองทัพม้าของตนวิ่งอ้อมเนินเขา อุฮุด และตลบหลังกองทัพมุสลิม จนกองทัพมุสลิมแตกกระเจิง และมุสลิมโดนฆ่าตายเป็นจำนวนมากในสงครามนี้ เมื่ออุมะเราะฮ์ บุตรอัลกอมะฮ์ได้เห็นการจู่โจมของคอลิด จึงรีบหยิบธงกองทัพที่ตกขึ้นมา จนกองทหารกลับมาสู่การรบอีกครั้ง หนึ่งจากชาวกุเรชชื่อว่า ลีย์ษาได้ฆ่ามุศอับ บิน อุมัยร์ แต่เขาได้ตะโกนว่ามุฮัมมัดโดนสังหารแล้ว ทำให้ชาวมุสลิมหมดกำลังใจในการต่อสู้และหาที่หลบซ้อน. สงครามครั้งนี้นับเป็นการสูญเสียครั้งยิ่งใหญ่สำหรับกองทัพมุสลิม
วงศ์ปลาหมอช้างเหยียบ
พบกระจายพันธุ์ในภูมิภาคเอเชียใต้และเอเชียอาคเนย์ นิยมตกเป็นเกมกีฬาและใช้บริโภคในท้องถิ่น และเลี้ยงเป็นปลาสวยงาม
โตโยต้า ไฮเอซ
รุ่นที่ 5 (พ.ศ. 2547 - 2562)
ในปี 2561 ได้ทำการไมเนอร์เชนจ์แบบเงียบๆ โดยจะเปลี่ยนเป็นเครื่อง 1GD-FTV 2.8 ลิตร EURO 6 เติม Adblue แทน 1KD-FTV พร้อมเกียร์อัตโนมัติ 6 สปีด
วงศ์ปลาหมอช้างเหยียบ
หมายเหตุ: ปลาในวงศ์นี้ถูกแยกออกมาจากวงศ์ Nandidae
โตโยต้า ไฮเอซ
รุ่นที่ 6 (H300: พ.ศ. 2562 - ปัจจุบัน)
โตโยต้า ไฮเอซ รุ่นที่ 6 มีรหัสตัวถัง H300 เป็นรุ่นปัจจุบันของไฮเอซ เปิดตัวในช่วงต้นปี พ.ศ. 2562 มีเครื่องยนต์ขนาด 2.8 ลิตร และ 3.5 ลิตร คือ 7GR-FKS V6 3.5 ลิตร และ 1GD-FTV 2.8 ลิตร แต่ในประเทศไทย เข้ามาแบบเดียว คือ เครื่องดีเซล 1GD-FTV 4 สูบแถวเรียง DOHC 16 วาล์ว เทอร์โบอินเตอร์คูลเลอร์ 2.8 ลิตร ในรุ่นคอมมิวเตอร์ ไฮเอซ มีแบบขับเคลื่อนสองล้อคู่หลังเท่านั้น ในประเทศไต้หวัน และ ออสเตรเลีย รุ่นนี้มีชื่อว่า Toyota Granvia.
ไฮเอซรุ่นนี้ เปิดตัวอย่างเป็นทางการ 18 กุมภาพันธ์ 2019 ที่กรุงมะนิลา ฟิลิปปินส์ ระยะเวลาเปิดตัวห่างจากรุ่นก่อนหน้าเปิดตัวครั้งแรกนานถึง 15 ปี All New Commuter ! ที่ห่างหายจากการเปิดตัวรุ่นใหม่ถึง 15 ปี สร้างเซอร์ไพรส์มาโชว์ตัวที่งาน Motor Show 2019 ที่ผ่านมาอย่างรวดเร็ว หลังเปิดตัวไปในตลาดโลกเพียงเดือนกว่าๆ เท่านั้น คราวนี้ Toyota ประเทศไทย ก็ทำตลาดรถตู้รุ่นใหม่นี้อย่างรวดเร็วเช่นกัน
แกรนด์เอซ/แกรนด์เวีย/มาเจสตี้/ไฮเอซ ซูเปอร์ แกรนด์เวีย/ไฮเอซ VIP/ควอนตัม VX
โตโยต้า เปิดตัวรถตู้ระดับพรีเมียมรุ่นใหม่ล่าสุด "Toyota Majesty" ดีไซน์หรูหรา สิ่งอำนวยความสะดวกครบครัน พร้อมระบบความปลอดภัยสูงสุด ในราคาเริ่มต้น 1,709,000 บาท (ประกอบในญี่ปุ่น 🇯🇵) ตอบโจทย์กลุ่มนักธุรกิจ ครอบครัว
วันที่ 16 ส.ค. 62 นายมิจิโนบุ ซึงาตะ กรรมการผู้จัดการใหญ่ บริษัท โตโยต้า มอเตอร์ ประเทศไทย จำกัด กล่าวเปิดตัวรถตู้พรีเมียม รุ่นใหม่ล่าสุด "โตโยต้า มาเจสตี้" (Toyota Majesty) ซึ่งเป็นรถรุ่นที่เข้ามาแทน โตโยต้า เวนจูรี่ (Toyota Ventury) แต่มีความเหนือกว่าในทุกมิติ จึงเป็นเหตุผลที่ตั้งชื่อใหม่ว่า Toyota Majesty ทั้งนี้ จะเห็นได้ว่าแนวโน้มความต้องการรถตู้ระดับพรีเมียมในประเทศไทยเพิ่มขึ้นอย่างต่อเนื่อง โดยความต้องการของลูกค้ากลุ่มนี้จะมองหารถใช้งานเป็นรถประจำตำแหน่ง ตลอดจนเป็นยานพาหนะสำหรับครอบครัว ขณะเดียวกันพบว่า ลูกค้าบางส่วนในกลุ่มนี้ได้เลือกใช้ "โตโยต้า อัลฟาร์ด" (Toyota Alphard) ซึ่งเป็นรถอเนกประสงค์ระดับพรีเมียม แต่โตโยต้า อัลฟาร์ด ก็ยังไม่สามารถตอบรับความต้องการของลูกค้ากลุ่มนี้ได้ในเรื่องของราคา
รถตู้ระดับพรีเมียมของโตโยต้า ไฮเอซเรียกชื่อว่า Granvia เปิดตัวเมื่อวันที่ 21 พฤษภาคม 2562 ได้มีการจำหน่ายในประเทศไต้หวันและออสเตรเลีย ตามมาด้วยประเทศฟิลิปปินส์ ใช้ชื่อรุ่นนี้ว่า ไฮเอซ ซูเปอร์ แกรนด์เวีย ในวันที่ 19 ส.ค. 62 ตามมาด้วยประเทศญี่ปุ่น ใช้ชื่อรุ่นนี้ว่า GranAce ในวันที่ 8 ต.ค. 62 ตามลำดับ
วัดคอกช้างเผือก
ประวัติ
วัดคอกช้างเผือก ประมาณปี พ.ศ 2509 - 2510 สถานที่แห่งนี้ยังเป็นป่าดงดิบสมบูรณ์ ได้มีผู้ที่ทำคอกช้าง ณ บริเวณฐานป่าไม้ที่ตั้งอยู่ปัจจุบันและมีช้างมาเข้าคอก ควาญช้างสามารถจับได้ 1 เชือก ผู้ชำนาญทางด้านดูลักษณะช้างเห็นแล้วจึงทราบว่าเป็นช้างเผือก มีบารมีสูงไม่คู่ควรที่ประชาชนทั่วไปจะสามารถเลี้ยงได้ จึงนำช้างมอบให้ทางเจ้าเมืองผู้มีอำนาจเพื่อถวายให้พระเจ้าแผ่นดิน ที่ดินบริเวณแห่งนี้ชาวบ้านจึงเรียกว่า คอกอ้ายเผือก ตลอดมาจนเดี๋ยวนี้ จนถึงปี พ.ศ. 2521 ได้เริ่งสร้างสำนักสงฆ์ขึ้นจึงได้ตั้งชื่อตามสถานท่ตั้งที่พักสงฆ์ว่า ที่พักสงฆ์คอกอ้ายเผือก ภายหลังได้ตั้งเป็นวัด จึงเปลี่ยนชื่อมาเป็นวัดคอกช้างเผือก
พระนางอึยฮเย
สมเด็จพระราชินีอึยฮเย พระบรมราชชนนีพันปีหลวง เป็นธิดาของท่าน ชเวฮันกิ และ ลีฮูหยิน มีโอรสและธิดาสองคนกับลีจาซุนคือ ลีซองกเย และ คุณหนูลี เมื่อพระราชโอรสสถาปนาราชวงศ์พระองค์และพระราชสามีจึงได้รับการแต่งตั้งเป็นพระราชบิดาและพระราชมารดาโดยมีศักดิ์เท่าอดีตสมเด็จพระราชาธิบดีและและสมเด็จพระราชินี พระราชสวามีของพระองค์ได้เป็นสมเด็จพระราชาธิบดีฮวานโจ พระองค์ได้เป็นสมเด็จพระราชินีอีฮเย พระบิดาของพระองค์ได้เป็น ยองฮึงพูวอนกุน พระมารดาของพระองค์ได้เป็นโชซอนกุกแทบูอิน หรือ พระชายาแห่งโชซอน และพระราชธิดาของพระนางได้เป็นเจ้าหญิงจองฮวา
การเต้นรำที่มูแล็งเดอลากาแล็ต
การเต้นรำที่มูแล็งเดอลากาแล็ต หรือเรียกสั้น ๆ ว่า มูแล็งเดอลากาแล็ต (Bal du moulin de la Galette หรือ Le moulin de la Galette) เป็นภาพเขียนสีน้ำมันที่เขียนโดยปีแยร์-โอกุสต์ เรอนัวร์ จิตรกรสมัยอิมเพรสชันนิสต์คนสำคัญชาวฝรั่งเศส ที่ปัจจุบันตั้งแสดงอยู่ที่พิพิธภัณฑ์ออร์แซในกรุงปารีสในประเทศฝรั่งเศส
ประวัติ
ภาพ “การเต้นรำที่มูแล็งเดอลากาแล็ต” เป็นภาพเขียนชิ้นสำคัญที่สุดชิ้นหนึ่งของสมัยอิมเพรสชันนิสม์ที่เขียนในปี ค.ศ. 1876 เป็นภาพบรรยากาศบ่ายวันอาทิตย์ที่พบทั่วไปที่มูแล็งเดอลากาแล็ตในเขตมงมาทร์ในปารีส บ่ายวันอาทิตย์ในตอนปลายคริสต์ศตวรรษที่ 19 ชนชั้นแรงงานในปารีสนิยมแต่งตัวกันอย่างสวยงามเพื่อออกไปสังสรรค์ เต้นรำ กินของหวาน กันจนค่ำ
งานชิ้นนี้ก็เช่นเดียวกับงานชิ้นอื่นของเรอนัวร์ที่เป็นงานที่เป็นลักษณะของศิลปะอิมเพรสชันนิสม์ที่เป็นภาพที่จับเหตุการณ์ที่เกิดขึ้นในชั่วขณะหนึ่งของชีวิตจริง ลักษณะของภาพเป็นการแสดงความสมบูรณ์ของรูปทรง และความอ่อนหวานของฝีแปรง และการแสดงแสงระยับของยามบ่าย
ระหว่าง ค.ศ. 1879 ถึง ค.ศ. 1894 ภาพนี้เป็นสมบัติของจิตรกรฝรั่งเศส กุสตาฟว์ กายบ็อต (Gustave Caillebotte) เมื่อกายบ็อตเสียชีวิตภาพเขียนก็ตกไปเป็นสมบัติของสาธารณรัฐฝรั่งเศสจากการใช้เป็นค่าภาษีมรดก (Inheritance tax) ระหว่าง ค.ศ. 1896 ถึง ค.ศ. 1929 ภาพเขียนตั้งแสดงอยู่ที่พิพิธภัณฑ์ลักเซมเบิร์กในปารีส ตั้งแต่ ค.ศ. 1929 ภาพเขียนก็ถูกย้ายไปตั้งแสดงอยู่ที่พิพิธภัณฑ์ลูฟวร์จนกระทั่งย้ายไปยังพิพิธภัณฑ์ออร์แซในปี ค.ศ. 1986
ภาพขนาดย่อ
เรอนัวร์เขียนภาพเดียวกันที่มีขนาดเล็กกว่า (78 × 114 เซนติเมตร) ที่ปัจจุบันเป็นส่วนหนึ่งของงานสะสมส่วนบุคคล ภาพนี้เป็นของจอห์น เฮย์ วิทนีย์อยู่หลายปี เมื่อวันที่ 17 พฤษภาคม ค.ศ. 1990 ภรรยาหม้ายของวิทนีย์ก็ขายภาพเขียนในการประมูลที่ซัทเธอร์บีส์ในนครนิวยอร์กเป็นจำนวน 78 ล้านเหรียญสหรัฐแก่ไซโต เรียวเอ ประธานของบริษัทผลิตกระดาษของญี่ปุ่น
ในปีที่ขายภาพเขียนเป็นหนึ่งในสองภาพเขียนที่เป็นภาพเขียนที่มีราคาสูงที่สุดตั้งแต่มีประมูลภาพเขียนกันมา อีกภาพหนึ่งคือ "ภาพเหมือนของนายแพทย์กาเชต์" (Portrait of Dr. Gachet) ซึ่งก็ซื้อโดยไซโต เรียวเอ เช่นกัน ในปี ค.ศ. 1991 เรียวเอ สร้างความโกรธเคืองระดับโลกเมื่อกล่าวว่าจะเผาภาพเขียนทั้งสองภาพพร้อมกับการเผาศพตนเอง แต่หลังจากนั้น ไซโตและบริษัทก็ประสบกับปัญหาทางการเงินซึ่งทำให้ต้องใช้ภาพเขียนค้ำประกันกับธนาคาร ต่อมาธนาคารขายภาพเขียนให้แก่ผู้ซื้อผู้ไม่ประสงค์จะออกนามผ่านซัทเธอร์บีส์ แม้ว่าจะไม่ทราบอย่างแน่นอนว่าเจ้าของภาพเขียนในปัจจุบันคือใครแต่สันนิษฐานกันว่าอยู่ในมือของนักสะสมชาวสวิส
ในวัฒนธรรมสมัยนิยม
ภาพวาดนี้ได้รับการยกย่องโดยปรากฏเป็นภาพหน้าปกของอัลบั้ม A Night on the Town ในปี ค.ศ. 1976 ของนักร้อง-นักแต่งเพลงร็อด สจ๊วต โดยมีภาพของสจ๊วตสวมหมวกฟางปรากฏกลางภาพ
อำเภอวังเจ้า
ที่ตั้งและอาณาเขต
อำเภอวังเจ้าตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียง ดังนี้
ประวัติ
ท้องที่อำเภอวังเจ้าเดิมเป็นส่วนหนึ่งของอำเภอเมืองตาก ทางราชการได้แบ่งพื้นที่การปกครองออกมาตั้งเป็น กิ่งอำเภอวังเจ้า ตามประกาศกระทรวงมหาดไทยลงวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน และต่อมาได้มีพระราชกฤษฎีกายกฐานะขึ้นเป็น อำเภอวังเจ้า ตามโครงการอำเภอเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 80 พรรษา 5 ธันวาคม 2550 ในวันที่ 24 สิงหาคม พ.ศ. 2550 โดยมีผลบังคับในวันที่ 8 กันยายน ปีเดียวกัน
การปกครองส่วนภูมิภาค
อำเภอวังเจ้าแบ่งเขตการปกครองย่อยออกเป็น 3 ตำบล 28 หมู่บ้าน ได้แก่
การปกครองส่วนท้องถิ่น
ท้องที่อำเภอวังเจ้าประกอบด้วยองค์การบริหารส่วนท้องถิ่น 4 แห่ง ได้แก่
วันเพ็ญ (แก้ความกำกวม)
วันเพ็ญ อาจหมายถึง
กลอเรีย ลิม
กลอเรีย ลืม บีบีเอ็ม (เกิด ค.ศ. 1930) เป็นนักวิทยาเชื้อราชาวสิงคโปร์ผู้เกษียณอายุแล้ว งานวิจัยของเธอมุ่งไปที่เห็ดราเขตร้อน เธอเป็นผู้สร้างแหล่งข้อมูลตัวอย่างเห็ดราท้องถิ่น ลิมถูกเลือกให้เป็นคณบดีของคณะวิทยาศาสตร์มหาวิทยาลัยสิงคโปร์ (ปัจจุบันใช้ชื่อมหาวิทยาลัยแห่งชาติสิงคโปร์) โดยเป็นผู้หญิงคนแรกที่ได้รับตำแหน่ง หลังเกษียณ เธอกลายเป็นผู้อำนวยการคนแรกของสถาบันการศึกษาแห่งชาติสิงคโปร์ และยังช่วยในการก่อตั้งโปรแกรมปริญญาของมหาวิทยาลัย เธอดำรงตำแหน่งในคณะกรรมการบริการสาธารณะเป็นกรรมาธิการหญิงคนแรกเป็นเวลา 14 ปี จากนั้นดำรงตำแหน่งเป็นผู้จัดการทั่วไปของหน่วยงานการไกล่เกลี่ยชุมชนเป็นเวลา 8 ปี เธอได้รับการยกย่องจำนวนมากและได้รับรางวัลสำหรับการมีส่วนร่วมต่อวิทยาศาสตร์และการพัฒนาการศึกษาในประเทศสิงคโปร์
ชีวิตวัยเด็กและการศึกษา
กลอเรีย ลิม เกิดในประเทศสิงคโปร์เมื่อ ค.ศ. 1930 โรงเรียนหญิงล้วนที่เธอเข้าศึกษาไม่ได้สอนวิชาวิทยาศาสตร์ ทว่าเธอก็สำเร็จการศึกษาปริญญาตรีด้านพฤกษศาสตร์จากมหาวิทยาลัยสิงคโปร์พร้อมเกียรตินิยมอันดับ 1 ใน ค.ศ. 1954 เธอได้รับอนุปริญญาด้านการศึกษาใน ค.ศ. 1956 และสำเร็จปริญญาโทด้านพยาธิวิทยาพืชใน ค.ศ. 1957 จากมหาวิทยาลัยมาลายาในกัวลาลัมเปอร์
ลิมเริ่มสอนที่ Raffles Girls' School จากนั้นเธอถูกจ้างวานให้สอนที่มหาวิทยาลัยมาลายาร่วมด้วย เธอได้รับรางวัล Inter-University Council Fellowship ซึ่งให้เธอเข้าศึกษาต่อที่มหาวิทยาลัยลอนดอน ลิมได้สำเร็จการศึกษาระดับปริญญาเอกเมื่อ ค.ศ. 1961 จากนั้นเธอศึกษาต่อที่มหาวิทยาลัยแคลิฟอร์เนีย เบิร์กลีย์ภายใต้ทุนฟูลไบรท์ระหว่าง ค.ศ. 1966 ถึง 1967  จนเป็นนักวิทยาเชื้อรา
ตาลเหลือง
ตาลเหลือง (Yellow Latan Palm; ) เป็นปาล์มในสกุล Latania เป็นปาล์มเฉพาะถิ่นของเกาะร็อดริกในหมู่เกาะแมสคารีน ลักษณะเป็นปาล์มต้นเดี่ยว สูงได้ถึง 8 เมตร ลำต้นมีเส้นผ่านศูนย์กลาง 30 เซนติเมตร ใบรูปพัดสีเหลืองอมเขียว เมื่อต้นยังเล็ก ก้านใบและสะดือใบมีสีเหลืองหรือเหลืองอมส้ม ช่อดอกแยกเพศอยู่ต่างต้น ออกระหว่างกาบใบ ผลรูปไข่ขนาด 5 เซนติเมตร เมื่อสุกมีสีเขียวอมน้ำตาล นิยมปลูกเป็นไม้ประดับ
กลอเรีย ลิม
งานด้านวิทยาศาสตร์
หลังกลับไปยังประเทศสิงคโปร์ ลิมได้กลายเป็นผู้เชี่ยวชาญเกี่ยวกับเชื้อราและได้ก่อตั้งแหล่งเก็บข้อมูลเกี่ยวกับสปีชีส์ของเชื้อราท้องถิ่น เธอเขียนบทความวิจัยนับร้อยและยังเป็นที่ปรึกษาให้กับมหาวิทยาลัยและธุรกิจทั้งในประเทศสิงคโปร์และต่างประเทศ เธอเป็นหนึ่งในคณะกรรมการที่ปรึกษาของบริษัทที่พัฒนาเห็ดที่มีคุณสมบัติเป็นยา และยังช่วยเหลือกระทรวงกลาโหมสิงคโปร์เมื่อหลุมหลบภัยเก็บของขึ้นรา หลังเกษียณแหล่งรวบรวมสปีชีส์ต่าง ๆ ได้ถูกแยกและทำลายทิ้ง
ลลินา ชูเอ็ทท์
ลลินา ชูเอ็ทท์ (เกิด 25 พฤศจิกายน พ.ศ. 2542) ชื่อเล่น ลีน่า เป็นนักแสดงหญิงลูกครึ่งไทย-แคนาดา สังกัดสถานีวิทยุโทรทัศน์ไทยทีวีสีช่อง 3
ประวัติ
ลลินา ชูเอ็ทท์ ชื่อเล่น ลีน่า เกิดเมื่อวันที่ 25 พฤศจิกายน พ.ศ. 2542 เป็นลูกครึ่งไทย-แคนาดา โดยมีคุณพ่อเป็นชาวแคนาดาและคุณแม่เป็นชาวไทย ลีน่าเกิดที่จังหวัดเชียงใหม่ มีพี่น้องทั้งหมด 2 คน ลีน่าเป็นลูกสาวคนเล็ก มีพี่สาว 1 คน จบการศึกษาระดับประถมศึกษาจากโรงเรียนนานาชาตินครพายัพ มัธยมศึกษาตอนต้นจากโรงเรียนนานาชาติเซนต์จอห์น หลังจากนั้นได้ทำการสอบเทียบ ม.4-ม.6 (SAT) เพื่อศึกษาต่อในระดับปริญญาตรี โดยศึกษาที่คณะนิเทศศาสตร์ จุฬาลงกรณ์มหาวิทยาลัย หลักสูตรนานาชาติ สำเร็จการศึกษาในปีการศึกษา 2564 ด้วยเกียรตินิยมอันดับ 2 และลีน่าได้รับการเลือกเป็นจุฬาฯคทากร รุ่นที่ 11 ในงานฟุตบอลประเพณีธรรมศาสตร์-จุฬาฯ ครั้งที่ 73 ประจำปี พ.ศ. 2562
เส้นทางสู่วงการบันเทิง สาว "ลีน่า" เปิดเผยว่าตอนนั้นเธออยู่ที่จังหวัดเชียงใหม่ มีผู้ใหญ่ไปเจอจึงพามาแคสติ้งแล้วก็ได้งาน โดย "พี่ปิ๊ก ฌานฉลาด" ผู้จัดการพาไปแคสติ้งที่ช่อง 3 จึงได้เซ็นสัญญากับทางช่อง และมีผลงานออกมาให้ติดตามกันสำหรับผลงานละครเรื่องแรกคือ "แผนร้ายลงท้ายว่ารัก" เรื่องที่ 2 "ที่หนี้มีรัก" แต่เรื่องที่ได้ออนแอร์เป็นเรื่องแรกคือ "นารีริษยา" เป็นนางเอกแต่พลิกมาร้าย แต่บทบาทที่ทำให้หลายๆ คนได้รู้จักกับลีน่ามากขึ้น ก็คือบทบาท "ปริตา" สาวน้อยที่มีความฝัน จิตใจดี น่ารักจากเรื่อง "เสน่ห์รักนางซิน"
วิทยาศาสตร์การประมง
วิทยาศาสตร์การประมง (Fisheries science) เป็นสาขาวิชาว่าด้วยการจัดการและความเข้าใจด้านการประมง ซึ่งประกอบด้วยหลายสาขาวิชาทางวิทยาศาสตร์ที่เกี่ยวข้องกับวิชาด้านสมุทรศาสตร์ ชีววิทยาทางทะเล การอนุรักษ์ทางทะเล นิเวศวิทยา พลศาสตร์ประชากร เศรษฐศาสตร์ และการจัดการ หรือในสาขาใหม่ที่เกิดขึ้น อย่างเช่น เศรษฐศาสตร์เชิงชีววิทยา
วิทยาศาสตร์การประมง เป็นสาขาวิชาที่สอนในมหาวิทยาลัย ที่อาจเจาะจงเฉพาะในระดับปริญญาตรี ปริญญาโท หรือ ปริญญาเอก บางมหาวิทยาลัยมีภาควิชาวิทยาศาสตร์การประมงโดยเฉพาะ
วิทยาศาสตร์การประมง เริ่มมีมาราวปี ค.ศ. 1890 ในสาขาวิชาที่ผสมผสานระหว่างสาขาสัตววิทยากับสถิติ แต่ประยุกต์ในรูปแบบและการใช้งานใหม่
ประเทศจีนในเอเชียนเกมส์ฤดูหนาว 2017
ประเทศจีน เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศญี่ปุ่น ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560
จำนวนผู้เข้าแข่งขัน
นักกีฬาประเทศจีนมีคุณสมบัติเข้าแข่งขันรายการดังต่อไปนี้
ประเภททีมชาย
''18 กุมภาพันธ์ พ.ศ. 2560, 9:00 (7:00 เวลาไทย)
''19 กุมภาพันธ์ พ.ศ. 2560, 9:00 (7:00 เวลาไทย)
''20 กุมภาพันธ์ พ.ศ. 2560, 13:30 (11:30 เวลาไทย)
''21 กุมภาพันธ์ พ.ศ. 2560, 9:00 (7:00 เวลาไทย)
''21 กุมภาพันธ์ พ.ศ. 2560, 18:00 (16:00 เวลาไทย)
ประเภททีมหญิง
''18 กุมภาพันธ์ พ.ศ. 2560, 13:30 (11:30 เวลาไทย)
''20 กุมภาพันธ์ พ.ศ. 2560, 9:00 (7:00 เวลาไทย)
''21 กุมภาพันธ์ พ.ศ. 2560, 18:00 (16:00 เวลาไทย)
''21 กุมภาพันธ์ พ.ศ. 2560, 13:30 (11:30 เวลาไทย)
กีฬาฮอกกี้น้ำแข็ง
นักกีฬาฮอกกี้น้ำแข็งของประเทศจีนมีคุณสมบัติเข้าแข่งขันรายการกีฬาฮอกกี้น้ำแข็งประเภททีมชาย ระดับดิวิชั่นสูงสุด และประเภททีมหญิง
คณะรัฐมนตรีเมย์ ชุดที่สอง
คณะรัฐมนตรีเมย์ ชุดที่สอง จัดตั้งขึ้นเมื่อวันที่ 11 มิถุนายน 2017 หลังจากที่ สมเด็จพระราชินีนาถเอลิซาเบธที่ 2 พระราชทานพระราชวโรกาสให้ เทเรซา เมย์ เข้าเฝ้าในฐานะหัวหน้าพรรคที่มีคะแนนเสียเป็นอันดับที่หนึ่งใน การเลือกตั้งทั่วไปในสหราชอาณาจักร พ.ศ. 2560 จัดตั้งรัฐบาล โดยผลการเลือกตั้งครั้ง ไม่มีพรรคใดได้คะแนนเสียงเกินกึ่งหนึ่ง (326 ที่นั่ง) ได้ ทำให้เกิดวิกฤตสภาแขวน (Hung Parliment) โดยในวันที่ 9 มิถุนายน 2017 เมย์ประกาศที่จะจัดตั้งรัฐบาล โดยเป็นรัฐบาลเสียงข้างน้อย โดยมีเสียงสนับสนุนจาก พรรคสหภาพประชาธิปไตย โดยได้มีการหารือนอกรอบซึ่งทั้งสองพรรคเห็นด้วยในหลักการต่างๆ
เรสเซิลเมเนีย ครั้งที่ 17
เรสเซิลเมเนีย ครั้งที่ 17 จัดในวันที่ 1 เมษายน ค.ศ. 2001 ณ รีแลดน์ แอสโทรโดม เมืองฮูสตัน รัฐเท็กซัส สหรัฐอเมริกา โดยมีจำนวนผู้เข้าชมในสนามทั้งสิ้น 67,925 คน และในเรสเซิลเมเนียครั้งนี้ ถือเป็นสัญลักษณ์แห่งการปิดฉากยุค Attitude อย่างเป็นทางการ
กัน (วิดีโอเกม)
กัน (Gun) เป็นวิดีโอเกมแนวแอ็คชันและผจญภัยแบบ Revisionist Western พัฒนาโดยเนเวอร์ซอฟต์ และจำหน่ายโดยแอคติวิชัน สำหรับไมโครซอฟท์ วินโดวส์ เพลย์สเตชัน 2 เอกซ์บอกซ์ เกมคิวบ์ เอกซ์บอกซ์ 360 และ เพลย์สเตชันพอร์เทเบิล ตัวเกมได้รับการปล่อยตัวในอีกหนึ่งปีต่อมาภายใต้ชื่อ  Gun: Showdown เวอร์ชันนี้จะมีภารกิจใหม่, ด้านโหมดผู้เล่นหลายคน และการเพิ่มอื่น ๆ ที่ไม่สามารถใช้งานได้ในเวอร์ชันคอนโซล
ในช่วงเดือนแรก วิดีโอเกมขายได้ถึง 225,000 ชุดทั่วทั้งสี่ระบบคอนโซลซึ่งในตอนนี้ได้รับการปล่อยตัวออกมา วิดีโอเกมขายได้มากกว่า 1.4 ล้านชุดในสหรัฐในเดือนตุลาคม 2008 โดยได้รับการตอบรับอย่างดีจากนักวิจารณ์เกมและได้รับรางวัลมากมายรวมถึงถูกจัดเป็นเกมแอ็คชันสำหรับเอกซ์บอกซ์ 360 แห่งปีโดย GameSpy
ปืนใหญ่
ปืนใหญ่ (cannon) หมายถึง อาวุธปืนที่มีความกว้างปากลำกล้องตั้งแต่ 20 มิลลิเมตรขึ้นไป โดยมีระยะยิงกลางถึงไกล มีอำนาจทำลายล้างสูง ใช้การยิงหัวกระสุนด้วยแรงดันจากการเผาไหม้ดินส่งกระสุนให้เกิดก๊าซจนเคลื่อนที่ออกไป โดยสามารถทำการยิงได้ทั้งแนววิถีราบหรือวิถีโค้ง โดยภายในหัวกระสุนจะบรรจุวัตถุระเบิดและตัวจุดชนวน เมื่อหัวกระสุนตกกระทบเป้าหมายจะเกิดการระเบิดสร้างความเสียหายอย่างรุนแรง ปัจจุบันคำว่า "ปืนใหญ่" (Cannon) ในภาษาอังกฤษเริ่มถูกใช้น้อยลง โดยถูกทดแทนด้วยคำเรียกปืนขนาดลำกล้องใหญ่ประเภทต่างๆ ที่ถูกพัฒนาขึ้นในสมัยต่อๆมา เช่น ปืน howitzer หรือ ปืน mortar (ปืนครก) แต่ในภาษาไทยมักเรียกรวมว่าเป็น "ปืนใหญ่" ทั้งหมด
ประวัติของปืนใหญ่
ประเทศจีนเป็นชาติแรกที่ประดิษฐ์ดินปืนขึ้นใช้ได้ และแนวคิดปืนใหญ่เริ่มปรากฏขึ้นในแผ่นดินจีน ในช่วงราชวงศ์ซ่ง หรือราวศตวรรษที่ 12 โดยปรากฏหลักฐานเป็นหนึ่งในรูปปั้นของงานแกะสลักหินแห่งต้าจู๋. อย่างไรก็ดี ปืนใหญ่ไม่ได้รับการผลิตขึ้นใช้จริงจนกระทั่งศตวรรษที่ 13. ในปีคริสต์ศักราช 1288 มีการบันทึกว่า กองทัพของราชวงศ์หยวนมีปืนใหญ่มือไว้ใช้ในการรบ. หลังจากนั้นเทคโนโลยีปืนใหญ่ก็เริ่มปรากฏตัวขึ้นในยุโรปในราวต้นศตวรรษที่ 14.
วิวัฒนาการของปืนใหญ่ในยุคสมัยใหม่
การพัฒนาการทางเทคโนโลยีในช่วงปลายของศตวรรษที่ 15 ทำให้ปืนใหญ่มีความคล่องตัวขึ้น และสามารถนำไปใช้ในยุทธวิธีที่มีความหลากหลาย รถลากปืนใหญ่ทำให้ปืนใหญ่ขนาดกลาง และขนาดย่อมสามารถเคลื่อนย้ายได้ง่ายขึ้น. นอกจากนี้สูตรดินปืนที่พัฒนาใหม่ การสร้างลูกปืนใหญ่ที่หล่อจากโลหะทั้งลูก (cast-iron projectile) และการกำหนดขนาดลำกล้องมาตรฐาน ทำให้ปืนใหญ่มีแสนยานุภาพสูง และน่าเกรงขามขึ้นแม้จะมีขนาดลำกล้องไม่ใหญ่โตนัก. ในการศึกระหว่างอังกฤษและสก็อตแลนด์ ในยุทธการที่ฟล็อดเดน ปี 1513 ปืนใหญ่สนามขนาดเบาของกองทัพอังกฤษสามารถยิงข่มปืนใหญ่ปิดล้อม (siege cannon).
ปืนใหญ่ในประเทศไทย
ปืนใหญ่ในประเทศไทยนั้นนำมาใช้เป็นเวลาช้านานแล้ว หนังสือวิวัฒนาการแห่งศัสตราวุธในกองทัพบกไทย ว่า มีการใช้ปืนใหญ่สมัยสุโขทัย ชวาเก็บปืนใหญ่ไทยจำนวน 2 กระบอกจากการรบกับพวกมัชฌปาหิตในสงครามตีเมืองชวาประมาณ พ.ศ. 1857 และมีบันทึกในพระราชพงศาวดารว่า ในสมัยสมเด็จพระราเมศวร กองทัพอยุธยาใช้ปืนใหญ่ยิงกำแพงเมืองเชียงใหม่พังไป 5 วา กฎหมายสมัยสมเด็จพระบรมไตรโลกนาถก็กล่าวถึงหน่วยทหารปืนใหญ่เช่นกัน อนึ่ง หลังจากที่โปรตุเกสเดินทางเข้ามาถึงกรุงศรีอยุธยาในสมัยสมเด็จพระรามาธิบดีที่ 2 ก็เริ่มมีการซื้อปืนใหญ่ของโปรตุเกสเข้ามาประจำการในกองทัพกรุงศรีอยุธยา
การหล่อปืนใหญ่ของอยุธยามีคุณภาพดีเป็นที่เลื่องลือมาก โชกุนโทะกุงะวะ อิเอะยะสุเคยส่งสารมาทูลขอพระราชทานปืนใหญ่และไม้หอมจากสมเด็จพระเอกาทศรถ นอกจากนี้ ในรัชกาลสมเด็จพระนารายณ์มหาราช พระองค์ทรงส่งปืนใหญ่ 2 กระบอก ที่ผลิตในอยุธยาไปถวายพระเจ้าหลุยส์ที่ 14 และได้มีบันทึกต่อมาว่า ปืนสองกระบอกนี้เองที่ใช้ยิงทลายประตูคุกบาสตีย์ ปัจจุบัน ปืนคู่นี้ตั้งแสดงในพิพิธภัณฑ์ทหารบกฝรั่งเศส
แดเนียล เดย์-ลูวิส
แดเนียล ไมเคิล เบลค เดย์-ลูวิส (Daniel Michael Blake Day-Lewis) เกิดเมื่อวันที่ 29 เมษายน ค.ศ. 1957 เป็นนักแสดงชาวอังกฤษ  ซึ่งต่อมาเป็นพลเมืองไอริชในปี 1993  เขาเป็นที่รู้จักในฐานะนักแสดงภาพยนตร์ มีผลงานเพียง 4 เรื่องตั้งแต่ปี 1997
อ้างอิง
1957
อิสริยะ อภิชัย
อิสริยะ อภิชัย มีชื่อจริงว่า เรวดี มาลัยศรี ชื่อเล่น เร เกิดวันที่ 12 มีนาคม 2513 ได้รับตำแหน่งมิสไทยแลนด์เวิลด์ ในปี พ.ศ. 2534 รวมทั้งตำแหน่งขวัญใจช่างภาพสื่อมวลชนในปีเดียวกันนี้ด้วย ได้เป็นตัวแทนสาวไทยไปประกวดมิสเวิลด์ ปี 1991 ที่ สหรัฐอเมริกา ภูมิลำเนาเดิมเป็นชาวอ่างทอง อำเภอวิเศษชัยชาญ และเคยศึกษาที่โรงเรียนอ่างทองปัทมโรจน์วิทยาคม
มิวสิควีดีโอ
นางเอกมิวสิควีดีโอเพลง กุหลาบแดง ของ ไก่ พรรณนิภา
ฮัมมิงเบิร์ดฮาร์ตบีต
"ฮัมมิงเบิร์ดฮาร์ตบีต" (Hummingbird Heartbeat) เป็นเพลงของนักร้องอเมริกัน เคที เพร์รี จากสตูดิโออัลบั้มลำดับที่สาม ทีนเอจดรีม (ค.ศ. 2010) เพลงเขียนโดยเพร์รี, คริสโตเฟอร์ "ทริกกี" สตูอาร์ต, สเตซี บาร์ธ, และมอนเท นิวเบิล สตูอาร์ตจัดการเรื่องการผลิตเพลง ขณะที่คัก ฮาร์เรลล์โปรดิวซ์เสียงร้องของเพร์รี "ฮัมมิงเบิร์ดฮาร์ตบีต" มีแรงบันดาลใจจากคนรักหนุ่มของเพร์รีในขณะนั้นคือ รัสเซลล์ แบรนด์ ในด้านดนตรี เพลงมีส่วนผสมของอิเล็กทรอนิกา แกลมเมทัล และร็อก ในด้านเนื้อร้อง เพลงเปรียบเทียบความรู้สึกมีความรัก กับความเร็วของจังหวะหัวใจของนกฮัมมิงเบิร์ด
"ฮัมมิงเบิร์ดฮาร์ตบีต" ออกอากาศทางวิทยุที่ประเทศออสเตรเลียเป็นซิงเกิลจากอัลบั้มทีนเอจดรีม ในสัปดาห์วันที่ 17 กันยายน ค.ศ. 2012 เพลงได้รับคำชมจากนักวิจารณ์เพลง โดยส่วนใหญ่จัดว่าเพลงที่สามารถเลือกเป็นซิงเกิลได้ หลังจากจำหน่ายอัลบั้มทีนเอจดรีม เพลง "ฮัมมิงเบิร์ดฮาร์ตบีต" ติดชาร์ตกาออนมิวสิกในเกาหลีใต้ สูงสุดที่อันดับ 124
ปลาดุมชี
ปลาดุมชี ปลาน้ำจืดชนิดหนึ่ง มีชื่อวิทยาศาสตร์ว่า Nandus oxyrhynchus อยู่ในวงศ์ปลาเสือดำ (Nandidae) มีรูปร่างคล้ายปลากะพงทั่วไป แต่มีส่วนหน้ายื่นยาวกว่า ปากกว้างสามารถยืดออกไปได้มาก ลำตัวมีลายสีด่างคล้ำ เนื่องจากต้องปรับตัวให้เข้ากับสภาพแวดล้อม มีลายพาดสีดำที่ลูกตาไปจนถึงโคนครีบหลัง กลางหัวมีแถบสีจาง ครีบสีคล้ำ ครีบก้นใสและมีจุดสีคล้ำ มีความยาวประมาณ 6 เซนติเมตร-10 เซนติเมตร
เป็นปลาที่เพิ่งถูกค้นพบในปี ค.ศ. 1996 มักอาศัยอยู่นิ่ง ๆ ตามใบไม้ใต้น้ำหรือกองหินเพื่อดักล่าเหยื่อที่มีชีวิต ซึ่งได้แก่ ลูกกุ้ง ลูกปลาขนาดเล็ก และแมลง พบอาศัยอยู่ตามแหล่งน้ำนิ่งที่มีพืชน้ำหนาแน่นในภาคกลางและภาคอีสานของประเทศ
เป็นปลาที่มักตายอยู่บ่อย ๆ เมื่อจับขึ้นมาพ้นน้ำ หรือขี้ตื่นตกใจ จึงได้ชื่อเรียกในภาษาอีสานว่า "ปลาเสียจิต" หรือ "ปลาบ่มีจิต" ที่นครสวรรค์นิยมเรียกว่า "ปลาเสือปรือ" หรือ "ปลาเสือดำ"
นิยมเลี้ยงเป็นปลาสวยงาม ซึ่งมีชื่อเรียกในวงการปลาสวยงามว่า "ปลาเสือลายเมฆ"
คาเมนไรเดอร์ BLACK RX
คาเมนไรเดอร์ BLACK RX (คาเมนไรเดอร์แบล็ค อาร์เอ็กซ์) เป็นละครโทคุซัทสึชุดมาสค์ไรเดอร์ ออกอากาศทุกวันอาทิตย์เวลา 10.00 - 10.30 น. ทางสถานีโทรทัศน์ ไมนิจิบรอดแคสติ้งซิสเต็ม (MBS) ออกอากาศครั้งแรกเมื่อในวันที่ 23 ตุลาคม ค.ศ. 1988 จนถึงวันที่ 24 กันยายน ค.ศ. 1989 มีจำนวนตอนทั้งหมด 47 ตอน
เรื่องย่อ
เวลาได้ล่วงเลยมา 5 ปี หลังจากที่องค์กร โกลกอม ล่มสลายไป โลกกลับมาสงบสุข มินามิ โคทาโร่ หรือ คาเมนไรเดอร์ BLACK ก็ได้ใช้ชีวิตแบบปกติชนทั่วไป เขารับงานเป็นนักบินเฮลิคอปเตอร์รับจ้าง ของตระกูลซาฮาระ ในขณะที่ทำหน้าที่นั้นเองโคทาโร่ไปพบกับกลุ่มปิศาจจาก จักรวรรดิ์ไครซิส ที่ปรากฏตัว และลักพาตัวโคทาโร่ไปยังอวกาศ โดยบังคับให้โคทาโร่ยอมสวามิภักดิ์ต่อไครซิส แน่นอนว่าโคทาโร่ปฏิเสธ จึงถูกพวกไครซิสเปิดฉากโจมตีทันที แต่ระบบแปลงร่างของเขาถูกทำลายไปก่อนจะต่อสู้ ทว่าระหว่างที่ถูกปล่อยให้ล่องลอยไปในอวกาศ ร่างของโคทาโร่ต้องแสงอาทิตย์ ทำให้คิงสโตนก่อปาฏิหาริย์ ส่งผลให้โคทาโร่กำเนิดใหม่อีกครั้งในฐานะบุตรแห่งสุริยัน คาเมนไรเดอร์ BLACK RX
คาเมนไรเดอร์
สำหรับ คาเมนไรเดอร์ BLACK RX ดูเพิ่มเติมที่ คาเมนไรเดอร์ BLACK (ตัวละคร)
!ชื่อคาเมนไรเดอร์!!พื้นที่ภารกิจในต่างประเทศ
จักรวรรดิไครซิส
จักรวรรดิปีศาจต่างดาวที่ถูกมลพิษจากโลกทำร้าย เนื่องจากโลกของพวกไครซิส คือโลกคู่ขนานกับโลกมนุษย์ พวกเขาคิดว่าเนื่องจากมนุษย์ไม่สนใจโลกของพวกเขาอย่างแท้จริง จักรวรรดิไครซิส จึงคิดว่าเหมาะสมที่พวกเขาจะยึดครองโลก
การออกอากาศ
คาเมนไรเดอร์ BLACK RX ออกอากาศทุกวันอาทิตย์เวลา 10.00 - 10.30 น. ทางสถานีโทรทัศน์ ไมนิจิบรอดแคสติ้งซิสเต็ม (MBS)
ในประเทศไทยได้ออกอากาศทางสถานีวิทยุโทรทัศน์ไทยทีวีสีช่อง 3 ในชื่อ วีรบุรุษหน้ากากดำ เช่นเดียวกับ BLACK และ ได้ถูกจัดจำหน่ายรูปแบบวีซีดีโดยบริษัท ดรีมวิชั่นและได้จัดจำหน่ายอีกครั้งโดยบริษัท ทีไอจีเอ (TIGA) โดยใช้ชื่อว่าราชันย์พลังสุริยัน คาเมนไรเดอร์แบล็ค RX ในปัจจุบันได้มีการนำลงวิดีโอสตรีมมิ่งทาง Line TV
ฟอร์มูลาวัน
รถสูตรหนึ่ง หรือ ฟอร์มูลาวัน (Formula One) หรือ เอฟวัน (F1) หรือมีชื่ออย่างเป็นทางการว่า FIA Formula One World Championship เป็นการแข่งขันรถระดับสูงสุดจากความช่วยเหลือของสมาพันธ์รถยนต์นานาชาติ (Fédération Internationale de l'Automobile (FIA) ) คำว่า "สูตร" หมายถึงกฎกติกาที่ผู้เข้าแข่งขันและรถทุกคันต้องปฏิบัติตาม ฤดูกาลแข่งขันของเอฟวัน ประกอบด้วยการแข่งขันหลายครั้งหรือที่เรียกว่า กรังด์ปรีซ์ (Grands Prix) ตามวัตถุประสงค์การสร้างของสนามแข่งและไปจนถึงขนาดที่เล็กลง ถนนสาธารณะและถนนปิดในเมือง ผลของการแข่งขันจะรวมและพิจารณาให้กับแชมป์ในส่วนของผู้ขับและผู้ผลิต ในส่วนของผู้ขับรถ ทีมผู้ผลิต เจ้าหน้าที่ทางรถ ผู้จัดเตรียม และสนามต้องมีผู้ที่ถือใบอนุญาตซูเปอร์ไลเซนซ์ ใบอนุญาตการแข่งรถสูงสุดจาก FIA
การแข่งขันรถสูตรหนึ่ง แข่งด้วยความเร็วสูงถึง 360 กม/ชม. กับเครื่องยนต์สูงสุด 18,000 รอบ/นาที ประสิทธิภาพของรถขึ้นอยู่กับเครื่องยนต์ อากาศพลศาสตร์ การเบรกและยาง
ยุโรปถือเป็นจุดศูนย์กลางการแข่งของรถสูตรหนึ่ง และมีการแข่งขันเกิดขึ้น อย่างไรก็ตามก็ได้ขยับขยายไปในส่วนต่าง ๆ ของโลกในปีหลัง ๆ การแข่งขันในยุโรปและอเมริกาก็ถูกลดลงไป การแข่งขัน 17 ครั้งในปี 2009 มี 8 ครั้งที่จัดขึ้นนอกยุโรป
การแข่งขันรถสูตรหนึ่งยังถือเป็นรายการโทรทัศน์ที่มีผู้ชมมหาศาล มีผู้ชมทั่วโลกกว่า 600 ล้านคนต่อฤดูกาล และด้วยความที่เป็นกีฬาที่แพงที่สุดในโลก จึงมีผลต่อด้านเศรษฐกิจอย่างมาก และการเงินและการต่อสู้ด้านการเมือง และยังปรากฏถึงด้านการค้าที่นำไปสู่การหาผู้สนับสนุนอย่างมาก นำไปสู่การหาค่าใช้จ่ายของผู้ผลิต อย่างไรก็ตามนับตั้งแต่ปี 2000 ค่าใช้จ่ายที่มีแนวโน้มที่สูงขึ้น หลายทีม รวมถึงทีมผู้สร้างรถและทีมที่มีผู้สนับสนุนน้อย ก็ล้มหายไปหรือถูกขายให้บริษัทอื่น สิ่งนี้เองทำให้มีตัวจำกัดผู้เข้าร่วมแข่งขันด้วย
มิวเซียม
มิวเซียม (museum) อาจหมายถึง
ชุน วันโบ
ชุน วันโบ (Won-Bo Chun) นักมวยสากลชาวเกาหลีใต้ เกิดเมื่อ 23 พฤษภาคม พ.ศ. 2520 ที่ เมืองฮวาซ็อง จังหวัดคย็องกี ประเทศเกาหลีใต้ สถิติการชก 19 ครั้ง ชนะ 15 (น็อค 9) เสมอ 3 แพ้ 1
อำเภอวังสมบูรณ์
วังสมบูรณ์ เป็น 1 ใน 9 อำเภอของจังหวัดสระแก้ว เดิมเป็นหมู่บ้านที่ 12, 18–19 ในตำบลเขาฉกรรจ์ อำเภอสระแก้วทั้งหมด ต่อมาแยกพื้นที่ตำบลเขาฉกรรจ์ตั้งเป็นตำบลวังสมบูรณ์ในปี พ.ศ. 2519 และย้ายมาขึ้นกับกิ่งอำเภอวังน้ำเย็นในปีเดียวกัน ก่อนที่จะแยกออกมาตั้งเป็นกิ่งอำเภอในปี พ.ศ. 2540 และยกฐานะเป็นอำเภอเป็นทางการใน พ.ศ. 2550
ที่ตั้งและอาณาเขต
อำเภอวังสมบูรณ์ตั้งอยู่ทางทิศตะวันตกเฉียงใต้ของจังหวัด มีอาณาเขตติดต่อกับเขตการปกครองข้างเคียง ดังนี้
ประวัติ
ท้องที่อำเภอวังสมบูรณ์เดิมเป็นส่วนหนึ่งของอำเภอวังน้ำเย็น ทางราชการได้แบ่งพื้นที่การปกครองออกมาตั้งเป็น กิ่งอำเภอวังสมบูรณ์ ตามประกาศกระทรวงมหาดไทยลงวันที่ 1 มิถุนายน พ.ศ. 2540 โดยมีผลบังคับตั้งแต่วันที่ 1 กรกฎาคม ปีเดียวกัน และต่อมาได้มีพระราชกฤษฎีกายกฐานะขึ้นเป็น อำเภอวังสมบูรณ์ ในวันที่ 24 สิงหาคม พ.ศ. 2550 โดยมีผลบังคับตั้งแต่วันที่ 8 กันยายน ปีเดียวกัน
การปกครองส่วนภูมิภาค
อำเภอวังสมบูรณ์แบ่งเขตการปกครองย่อยออกเป็น 3 ตำบล 48 หมู่บ้าน ได้แก่
การปกครองส่วนท้องถิ่น
ท้องที่อำเภอวังสมบูรณ์ประกอบด้วยองค์กรปกครองส่วนท้องถิ่น 3 แห่ง ได้แก่
โทนี่ รากแก่น
โทนี่ รากแก่น หรือ ธีรชัย วิมลชัยฤกษ์ (เกิด 21 มกราคม พ.ศ. 2525) เป็นลูกชายคนสุดท้องของนักร้องหมอลำ บานเย็น รากแก่น มีพี่สาวอีก 2 คน คือ แอนนี่ รากแก่นและ แคนดี้ รากแก่น โทนี่มีเชื้อสายเวียดนาม-ฝรั่งเศส จากบิดา จบการศึกษาระดับปริญญาตรี ด้านการโฆษณา จาก R.M.I.T University (Royal Melbourne Institute of Technology) ประเทศออสเตรเลีย
ประวัติ
โทนี่ อาศัยอยู่ที่เมลเบิร์น ประเทศออสเตรเลีย มาตั้งแต่อายุ 12 ปี เพราะพ่อแม่แยกทางกัน ด้วยความที่ โทนี่ ชอบวาดรูป จึงเลือกเรียนต่อมหาวิทยาลัย ด้านครีเอทีฟโฆษณา
หลังจบการศึกษา "โทนี่" ก็ตัดสินใจกลับมาเมืองไทย และเข้าไปฝึกงานเป็นอาร์ตไดเรคเตอร์ ที่บริษัท ลีโอเบอร์เน็ต (Leo Burnett) ประเทศไทย จนเมทินี กิ่งโพยม และสมพร ธิรินทร์ ได้เห็นโทนี่จากนิตยสารเล่มหนึ่งว่า เคยเป็นลูกมือช่างทำผมที่ออสเตรเลียและเป็นลูกชายของบานเย็น รากแก่น จึงได้ชักชวนมาทำงานที่ร้าน The Lounge Hair Salon ของพวกเขา
โทนี่ ได้มีโอกาสถ่ายปกนิตยสาร OK Magazine พร้อมกับมีผลงานถ่ายแบบ เดินแบบ ถ่ายมิวสิกวิดีโอเพลงอื่น ๆ ตามมา ทั้ง "เพลงด้วยความรัก" ของ โบว์ AF5 "เพลงกลับไปเป็นเพื่อนกันไม่ได้อีกแล้ว" ของวง Forte และ "เพลงความรักบังตา" ของโรส ศิรินทิพย์ ก่อนจะได้มาเป็นพระเอกโฆษณาหลาย ๆ ชิ้น ในปี 2553 ได้แสดงภาพยนตร์เรื่องแรกคือเรื่อง บิ๊กบอย
ชีวิตส่วนตัว
ในวันที่ 14 กุมภาพันธ์ พ.ศ. 2562 จริญญา ศิริมงคลสกุลเปิดตัวเป็นคู่รักกับโทนี่ และวันที่ 14 มิถุนายน พ.ศ. 2563 โทนี่ ได้ทำการเซอร์ไพรส์ขอจริญญา ศิริมงคลสกุล แต่งงานต่อหน้าครอบครัว วันที่ 11 ธันวาคม พ.ศ. 2563 จริญญา ศิริมงคลสกุลและโทนี่ ได้จัดงานพิธีมงคลสมรส
เอเดรียน โบรดี
เอเดรียน โบรดี้ (Adrien Nicholas Brody) นักแสดงชาวอเมริกัน เกิดเมื่อวันที่ 14 เมษายน ค.ศ. 1973 มีผลงานเป็นที่รู้จักไปทั่วโลกจากบทบาทของ วลาดิสลอว์ ซพิลแมน ( Waladislaw Szpilman )นักเปียโนชาวโปแลนด์เชื้อสายยิว ทีใช้ชีวิตช่วงหนี่งในสงครามโลกครั้งที่ 2 หลบซ่อนทหารนาซีอย่างยากลำบากและโดดเดี่ยว The Pianist กำกับโดย โรมัน โปแลนสกี ( Roman Polanski )จากภาพยนตร์เรื่องนี้ โบรดี้ได้เข้าชิงรางวัลออสการ์สาขานักแสดงนำชายยอดเยี่ยมเป็นครั้งแรกและได้รางวัลมาครองในที่สุด โบรดี้ ถือเป็นนักแสดงชายที่อายุน้อยที่สุดที่ได้รับรางวัลออสการ์ขณะอายุเพียง 29 ปี ในช่วงเวลาบนเวทีหลังรับรางวัลจากนักแสดงหญิง ฮัลลี เบอร์รี โบรดี้กล่าวขอบคุณมารดา ผู้ที่เกี่ยวข้องกับภาพยนตร์และขอเวลาเพิ่มจากวาทยากรและวงออเคสตร้าของงานที่เริ่มบรรเลงเพลงเพื่อเป็นสัญญาณให้รับรู้ว่าเวลาบนเวทีหมดลง โดยโบรดี้โด้กล่าวความรู้สึกในช่วงการถ่ายทำและต่อสงครามอย่างสะเทือนใจ เขากล่าวเรียกร้องให้ทุกคนปรารถนาและสวดมนต์อ้อนวอนขอสันติภาพ นอกจากรางวัลออสการ์ เขายังเป็นชาวอเมริกันคนแรกที่ได้รับรางวัลซีซาร์อีกด้วย
1973 2010 เล่นพรีเดเตอร์
ม่านไทรย้อย
เพลงม่านไทรย้อย เป็นเพลงที่ดัดแปลงทำนองมาจากไวโอลินคอนแชร์โต ในบันไดเสียง ดี เมเจอร์ ของปีเตอร์ ไชคอฟสกี้ โดยสุทิน เทศารักษ์นำทำนองหลักมาจากมูฟเมนต์ที่ 1 Allegro moderato (D major) ประพันธ์คำร้องภาษาไทยโดยไสล ไกรเลิศ  ต้นฉบับขับร้องโดยเพ็ญศรี พุ่มชูศรี เมื่อ พ.ศ. 2495
เจ้าหญิงลุยซา มาเรียแห่งเบลเยียม อาร์ชดัชเชสแห่งออสเตรีย-เอสเต
เจ้าหญิงลุยซา มาเรียแห่งเบลเยียม อาร์ชดัชเชสแห่งออสเตรีย-เอสเต (พระนามเต็ม: ลุยซา มาเรีย แอนนา มาตีลด์ ปีลาร์; {{Lang-en|: Her Imperial and Royal Highness Princess Luisa Maria of Belgium, Archduchess of Austria-Este; ประสูติเมื่อ 11 ตุลาคม พ.ศ. 2538) เป็นพระบุตรพระองค์ที่ 4 และพระธิดาพระองค์ที่ 2 ในอาร์ชดยุกลอเรนซ์แห่งออสเตรีย-เอ็สเทอ และอาร์ชดัชเชสอัสตริดแห่งออสเตรีย-เอ็สเทอ เป็นพระราชนัดดา (หลานตา) ในสมเด็จพระราชาธิบดีอัลแบร์ที่ 2 พระราชภาคิไนย (หลานลุง) ในสมเด็จพระราชาธิบดีฟิลิปแห่งเบลเยียม และพระราชปนัดดา (เหลนปู่) ในจักรพรรดิคาร์ลที่ 1 แห่งออสเตรีย
ปัจจุบัน พระองค์อยู่ในลำดับที่ 9 แห่งการสืบราชบัลลังก์แห่งเบลเยียมต่อจากพระมารดา และ เจ้าชายอะเมเดโอแห่งเบลเยียม เจ้าหญิงมาเรีย ลอราแห่งเบลเยียม และ เจ้าชายโจอาคิมแห่งเบลเยียม พระเชษฐาและพระภคินี
อ้างอิง
]
ท่าอากาศยานนานาชาติซ่างไห่หงเฉียว
ท่าอากาศยานนานาชาติซ่างไห่หงเฉียว หรือ ท่าอากาศยานหงเฉียว เป็นหนึ่งในสองท่าอากาศยานนานาชาติของเซี่ยงไฮ้ และเป็นศูนย์กลางการบินที่สำคัญของจีน ท่าอากาศยานหงเฉียวให้บริการส่วนใหญ่เป็นเที่ยวบินภายในประเทศ สนามบินนี้ตั้งอยู่ใกล้กับย่านหงเฉียวในเขตฉางหนิง และเขตหมิ่นหัง อยู่ห่าง 13 km ทางทิศตะวันตกของตัวเมือง และเป็นท่าอากาศยานที่อยู่ใกล้กับใจกลางเมืองมากกว่าท่าอากาศยานนานาชาติซ่างไห่ผู่ตง